**DJEČJI VRTIĆ LEKENIK**

LEKEHIK

**HERMANNA GMEINERA 1**

**LEKENIK**

POSLOVNIK

**O RADU UPRAVNOG VIJEĆA
DJEČJEG VRTIĆA LEKENIK**

Na temelju članka 50. stavak 6. Statuta Dječjeg vrtića Lekenik, Upravno vijeće na svojoj 60. sjednici održanoj dana 07. srpnja 2023. godine donosi

**POSLOVNIK**

**O RADU UPRAVNOG VIJEĆA DJEČJEG VRTIĆA LEKENIK**

1. **OPĆE ODREDBE**

Članak 1.

Poslovnikom o radu Upravnog vijeća Dječjeg vrtića Lekenik (dalje: Poslovnik), uređuje se način upravljanja i odlučivanja Upravnog vijeća Dječjeg vrtića Lekenik (dalje: Upravno vijeće), te način i rokovi izvršenja odluka.

Članak 2.

Članovi Upravnog vijeća dužni su se pridržavati odredaba ovog Poslovnika.

Odredbe ovog Poslovnika primjenjuju se i na rad ravnatelja i drugih osoba koje sudjeluju u radu Upravnog vijeća.

Članovi Upravnog vijeća imaju pravo i dužnost nazočiti sjednicama Upravnog vijeća, sudjelovati u raspravi i odlučivanju o svim pitanjima iz njegovog djelokruga.

Članak 3.

Radom Upravnog vijeća rukovodi predsjednik Upravnog vijeća (dalje: predsjednik).

Radom Upravnog vijeća u odsutnosti predsjednika rukovodi zamjenik predsjednika. Zamjenika predsjednika iz reda članova Upravnog vijeća koje je imenovao osnivač, imenuje Upravno vijeće na prijedlog predsjednika.

Članak 4.

Upravno vijeće obavlja poslove iz svoje nadležnosti na sjednicama.

Upravno vijeće raspravlja i donosi pravovaljane odluke i zaključke ukoliko je na sjednici prisutno najmanje četiri člana Upravnog vijeća.

Ako sjednici nije nazočan potreban broj članova za pravovaljano odlučivanje, sjednica se odgađa za vrijeme koje odredi predsjednik.

1. **PRAVA I DUŽNOSTI PREDSJEDNIKA UPRAVNOG VIJEĆA**

Članak 5.

Predsjednik Upravnog vijeća ima slijedeća prava i dužnosti:

saziva i rukovodi sjednicom Upravnog vijeća

otvara sjednicu Upravnog vijeća, utvrđuje potreban broj nazočnih članova poradi pravovaljanog odlučivanja

predlaže dnevni red sjednice i brine se da se sjednica odvija prema utvrđenom dnevnom redu

određuje prema dnevnom redu koje vanjske osobe trebaju biti prisutne na sjednici upozorava članove Upravnog vijeća kao i osobe koje su nazočne sjednici da se pridržavaju dnevnog reda

može udaljiti svaku osobu koja narušava red na sjednici

brine se da se podneseni prijedlozi rasprave tijekom sjednice

utvrđuje jasne i određene prijedloge i daje ih na glasovanje

utvrđuje i objavljuje rezultate glasovanja

brine se da se o radu sjednice vodi zapisnik

brine se da se o radu Upravnog vijeća poštuju odredbe zakona i općih akata

potpisuje opće akte i odluke koje donosi Upravno vijeće

- brine o izvršavanju odluka i zaključaka Upravnog vijeća

obavlja i druge poslove sukladno odredbama Statuta vrtića i ovog Poslovnika.

Članak 6.

U odsutnosti predsjednika Upravnog vijeća zamjenik predsjednika ima sva prava i dužnosti kao i predsjednik.

1. **PRAVA I DUŽNOSTI ČLANOVA UPRAVNOG VIJEĆA**

Članak 7.

Član Upravnog vijeća ima prava i dužnosti utvrđene Statutom, ovim Poslovnikom i drugim aktima, a osobito:

upoznati se sa djelatnošću i općim aktima ustanove,

prisustvovati na sjednicama Upravnog vijeća i na njima raspravljati, glasovati, izjašnjavati se, predlagati donošenje odluka i drugih akata, postavljati pitanja predsjedniku i ravnatelju,

podnositi prijedloge i zahtijevati da se o njima raspravlja i odlučuje na sjednicama

Upravnog vijeća,

sudjelovati na sjednicama radnih tijela Upravnog vijeća, međutim ako je član određenog radnog tijela, nema pravo glasovanja o pitanjima koja su u djelokrugu tog radnog tijela

Član Upravnog vijeća ima i druga prava i dužnosti utvrđene odredbama zakona, drugim propisima, općim aktima Vrtića i odredbama ovog Poslovnika.

Članak 8.

Članu Upravnog vijeća obvezno se dostavlja :

poziv za sjednicu Upravnog vijeća

materijal koji se priprema za sjednicu Upravnog vijeća

- zapisnik s prethodne sjednice Upravnog vijeća.

Članovima Upravnog vijeća moraju biti dostupni svi radni materijali i stručni materijali koji se odnose na raspravu i odlučivanje na sjednici.

Članak 9.

Član Upravnog vijeća može od Predsjednika i ravnatelja tražiti obavijesti i na uvid materijale, analize i druge tekstove koji su mu kao članu Upravnog vijeća potrebni.

Članak 10.

Član Upravnog vijeća dužan je čuvati poslovnu tajnu i druge povjerljive podatke Vrtića za koje dozna i koji su mu dostupni u obavljanju dužnosti člana Upravnog vijeća te ih ne smije učiniti dostupnima ili davati na korištenje trećim (neovlaštenim) osobama.

Član Upravnog vijeća koji postupa suprotno stavku 1. ovoga članka odgovoran je sukladno zakonima, podzakonskim aktima i općim aktima vrtića.

Članak 11.

Član Upravnog vijeća dužan je u slučaju spriječenosti prisustvovanja sjednici Upravnog vijeća obavijestiti predsjednika ili zamjenika predsjednika Upravnog vijeća.

1. **PRIPREMA I SAZIVANJE SJEDNICE**

Članak 12.

Sjednicu Upravnog vijeća priprema predsjednik u dogovoru s ravnateljem.

Predsjednik saziva sjednicu Upravnog vijeća na vlastitu inicijativu ili na prijedlog jedne trećine članova Upravnog vijeća ili na prijedlog ravnatelja. U slučaju spriječenosti predsjednika Upravnog vijeća, sjednicu će sazvati zamjenik predsjednika.

Prilikom razrade dnevnog reda predsjedniku Upravnog vijeća pomaže pedagog.

Članak 13.

Poziv za sjednicu mora biti upućen članovima Upravnog vijeća najkasnije tri dana prije dana određenog za održavanje sjednice.

Poziv sa eventualnim materijalima upućuje se elektroničkim putem ili u pisanom obliku.

Zajedno s pozivom, članovima se dostavlja prijedlog dnevnog reda, zapisnik prijašnje sjednice i odgovarajući materijal.

Iznimno, u hitnim slučajevima, kada Upravno vijeće treba donijeti odluku o pitanjima koja se ne mogu odgoditi, predsjednik može sazvati sjednicu u roku kraćem od tri dana, a dnevni red za tu sjednicu može predložiti na samoj sjednici. U takvim slučajevima sjednica se može održati istog dana.

Članak 14.

Sjednica Upravnog vijeća može se održati i telefonskim putem ili elektroničkim putem kada za to postoji opravdan razlog.

Smatra se da postoji opravdani razlog kada se radi hitnosti rješavanja pojedinog pitanja ne može čekati s održavanjem sjednice, već je potrebno bez odlaganja riješiti isto.

Na telefonskoj sjednici ili elektroničkim putem, moraju se kontaktirati svi članovi Upravnog vijeća, te se mora sastaviti zapisnik s iste, koji se dostavlja članovima Upravnog vijeća.

Članak 15.

Na sjednicu se u pravilu pozivaju ravnatelj i pedagog, koji sudjeluju u radu Upravnog vijeća, ali bez prava odlučivanja. Predsjednik može na sjednicu pozvati i druge osobe radi davanja stručnih mišljenja i podataka o pojedinim pitanjima dnevnog reda sjednice.

Sjednica Upravnog vijeća saziva se najmanje dva puta godišnje i to na početku i na završetku kalendarske godine.

Članak 16.

Članovi Upravnog vijeća imaju pravo na naknadu za rad u Upravnom vijeću u skladu s posebnim aktom Osnivača.

1. **TIJEK SJEDNICE**

Članak 17.

Sjednicu Upravnog vijeća otvara predsjednik nakon što utvrdi kvorum - nazočnost većine članova Upravnog vijeća.

Predsjednik Upravnog vijeća priopćuje imena odsutnih članova i razloge njihove odsutnosti.

Upravno vijeće može raspravljati i odlučivati o pojedinim točkama dnevnog reda samo ako je sjednici nazočna natpolovična većina članova Upravnog vijeća.

Članak 18.

Prije nego se utvrdi dnevni red sjednice Upravnog vijeća obavlja se potvrda (verifikacija) zapisnika prethodne sjednice.

Svaki član Upravnog vijeća ima pravo staviti primjedbu na zapisnik. O osnovanosti tih primjedbi i potvrdi zapisnika odlučuje Upravno vijeće bez rasprave javnim glasovanjem.

Članak 19.

Predsjednik podnosi članovima Upravnog vijeća prijedlog dnevnog reda na razmatranje i usvajanje.

Prilikom razmatranja predloženog dnevnog reda, članovi Upravnog vijeća mogu predložiti njegove izmjene i dopune.

Nakon usvajanja dnevnog reda započinje rasprava i odlučivanje o pojedinim točkama dnevnog reda i to redom kojima su utvrđene u usvojenom dnevnom redu.

Članak 20.

Prije rasprave o pojedinim točkama dnevnog reda, ravnatelj - predlagatelj materijala podnosi izvješće, nakon čega predsjednik otvara raspravu.

U raspravi sudjeluju članovi Upravnog vijeća i druge nazočne osobe, prema redoslijedu prijave, a uz dozvolu predsjednika.

Ako se tijekom rasprave utvrdi daje prijedlog nepotpun, Upravno vijeće može odlučiti da se rasprava o tom prijedlogu prekine, zatraži njegova nadopuna, te da se rasprava provede na jednoj od slijedećih sjednica.

Predsjednik opominje govornika koji se u raspravi o pojedinoj točki dnevnog reda udalji od predmeta rasprave. Ako se i nakon druge opomene ne drži predmeta rasprave, predsjednik ga može prekinuti i oduzeti mu riječ.

Kada utvrdi da nema više prijavljenih za raspravu, predsjednik zaključuje raspravu.

Članak 21.

Predsjednik poziva članove Upravnog vijeća da se najprije izjasne tko je ,,za“ prijedlog, zatim tko je ,,protiv“ prijedloga i na kraju tko se uzdržao od glasovanja.

Članak 22.

Ako za rješavanje pojedinog pitanja na dnevnom redu ima više prijedloga, predsjednik daje na glasovanje pojedine prijedloge onim redom kako su podneseni.

Članak 23.

Predsjednik utvrđuje jasan i određen prijedlog i stavlja ga na glasovanje.

Upravno vijeće donosi odluke većinom glasova nazočnih članova. U slučaju jednakog broja glasova odlučuje glas predsjednika Upravnog vijeća.

Nakon glasovanja predsjednik utvrđuje i objavljuje rezultat glasovanja. Na temelju rezultata glasovanja, predsjednik objavljuje daje prijedlog o kojem se glasovalo prihvaćen ili odbijen.

**Članak 24.**

O radu Upravnog vijeća vodi se zapisnik. Zapisnik vodi pedagog ili osoba koju odredi ravnatelj. Zapisnik se sastavlja na sjednici Upravnog vijeća, a čistopis ili prijepis zapisnika izrađuje se u potrebnom broju primjeraka.

Zapisnik ima obilježje isprave kojom se potvrđuje rad i oblik rada Upravnog vijeća. Zapisnik mora sadržavati osnovne podatke o radu sjednice, posebno:

redni broj sjednice

datum i mjesto održavanja sjednice

vrijeme početka sjednice

imena i prezimena nazočnih i nenazočnih članova Upravnog vijeća, ime i prezime osobe koja predsjedava sjednicom i imena i prezimena osoba koje su nazočne na sjednici zaključak o verifikaciji zapisnika s prethodne sjednice odnosno iznošenje primjedbi na zapisnik s prethodne sjednice

predložen i usvojen dnevni red

imena i prezimena izvjestitelja i govornika o pojedinim točkama dnevnog reda, te kratki sadržaj izvješća i prijedloga

rezultat glasovanja o pojedinim prijedlozima

zaključke, odnosno odluke donesene po pojedinim točkama dnevnog reda naznaku vremena kada je sjednica zaključena

u slučaju prekida sjednice, naznaku vremena kada je sjednica ponovno nastavljena.

Zapisnik sjednice Upravnog vijeća potpisuje predsjednik, odnosno zamjenik predsjednika i radnik koji je vodio zapisnik.

Zapisnici sa sjednica uredno se pohranjuju i trajno čuvaju.

Članak 25.

Tijek sjednice Upravnog vijeća može se tonski bilježiti.

Tonski zapis tijeka sjednice pohranjuje se kao cjeloviti zapisnik u arhiv.

Na temelju tonskog zapisa tijeka sjednice obvezatno se izrađuje skraćeni zapisnik sukladno odredbi članka 23. ovog Poslovnika.

1. **JAVNOST RADA**

Članak 26.

Javnost rada ostvaruje se objavljivanjem podataka o radu Upravnog vijeća na web stranicama Vrtića.

Uvid u dokumentaciju i arhivsku građu Upravnog vijeća te druge materijale u svezi s radom vijeća omogućit će se pravnim i fizičkim osobama na temelju njihovog zahtjeva, sukladno zakonu i aktima Vrtića kojima se uređuje pravo na pristup informacijama.

Zahtjev iz stavka 2. ovoga članka podnosi se Službeniku za informiranje.

Javnost rada može se isključiti kad Upravo vijeće raspravlja o pitanjima koja predstavljaju poslovnu ili drugu tajnu. O isključenju javnosti odlučuje Upravno vijeće kada se radi o pitanjima o kojima se po zakonu javnost mora isključiti, odnosno ako se radi o informacijama za koja postoje ograničenja prava na pristup informacijama sukladno zakonskim odredbama.

1. **IZVRŠENJE ODLUKA**

Članak 27.

Odluke Upravnog vijeća izvršava ravnatelj.

Ravnatelj je dužan izvršiti odluku u roku kojega utvrdi Upravno vijeće.

Ako Upravno vijeće ne utvrdi rok izvršenja odluke, izvršenje počinje najkasnije u roku 8 dana od dana donošenja odluke.

1. **PRIJELAZNE I ZAVRŠNE ODREDBE**

Članak 28.

Ovaj Poslovnik donosi Upravno vijeće.

Izmjene i dopune Poslovnika donose se na isti način kao i Poslovnik.

Članak 29.

Ovaj Poslovnik stupa na snagu dan nakon dana objave na oglasnoj ploči Vrtića donošenja.

Ovaj Poslovnik o radu Upravnog vijeća objavljuje se na oglasnoj ploči i mrežnoj stranici vrtića.

Stupanjem na snagu ovog Poslovnika o radu Upravnog vijeća prestaje važiti Poslovnik o radu Upravnog vijeća, KLASA: 601-07/20-01/01, URBROJ: 2176-72-01-20-01 od 28. srpnja 2020.

KLASA:

UR.BROJ: L



Ovaj Poslovnik o r vrtic-lekenik.hr

